My worst experience by far. There was no running water in the apartment (we couldn’t use neither the shower, nor the toilet), and the way that the landlord and the managers of the apartment dealt with the problem was revelatory of amateurism and incompetence.
Please avoid this place at any cost.
Στα ελληνικά:
Η χειρότερη διαμονή που είχαμε ποτέ. Βρεθήκαμε σε ένα χώρο ο οποίος, αφενός, δεν ανταποκρινόταν στην περιγραφή (δεν πρόκειται για ένα διαμέρισμα με χαρακτήρα, αλλά για ένα πεπαλαιωμένο διαμέρισμα αφρόντιστο), και αφετέρου (και κυριότερα) παρουσίασε ένα τεράστιο πρόβλημα από την πρώτη κιόλας μέρα της διαμονής μας: δεν είχε νερό. Προφανώς είναι αδύνατον να διαμείνει κανείς σε ένα δωμάτιο στο οποίο δεν μπορεί να πλυθεί ή να πάει στην τουαλέτα και να πληρώνει κι από πάνω. Φυσικά οφείλω να διευκρινίσω ότι δεν ευθύνεται ο ιδιοκτήτης ή οι διαχειριστές του διαμερίσματος για τη διακοπή του νερού -ήταν μέσα Αυγούστου, το νησί κλάταρε από κόσμο και υπήρχε θέμα με το νερό και το ηλεκτρικό ρεύμα και σε άλλες περιοχές της Τήνου. Η ευθύνη του ιδιοκτήτη/των διαχειριστών είναι άλλη, και μάλιστα τριπλή: 1. δεν ενημέρωσαν ΠΟΤΕ για την ύπαρξη αυτού του θέματος, ούτε κατά τη διαδικασία της κράτησης, ούτε κατά τη διαδικασία του τσεκ ιν. Διαπιστώσαμε μόνοι μας τη διακοπή στις δωδεκάμιση η ώρα το βράδυ της πρώτης μέρας που επιστρέψαμε στο δωμάτιο. 2. δεν είχε ληφθεί ΚΑΜΙΑ πρόνοια για την αντιμετώπιση του προβλήματος. Τα περισσότερα καταλύματα στο νησί, όπως πληροφορηθήκαμε, έχουν δικό τους ντεπόζιτο, ώστε σε περίπτωση διακοπής να μην ξεμένουν οι ένοικοι χωρίς νερό. Στο συγκεκριμένο κατάλυμα δεν υπάρχει σχετική πρόβλεψη, και το νερό που υπήρχε στο ντεπόζιτο του ιδιοκτήτη το χρησιμοποίησε φυσικά ο ίδιος. Σκασίλα του για τους ανθρώπους που του πλήρωναν ενοίκιο. 3. ΑΦΟΥ προέκυψε το πρόβλημα δεν υπήρξε καμία ουσιαστική συνδρομή στην αντιμετώπισή του. Ο ιδιοκτήτης, ο οποίος ζει ακριβώς από κάτω, δεν εμφανίστηκε καν, και προσπαθούσαμε να βγάλουμε άκρη με τους διαχειριστές, οι οποίοι δεν είχαν καμία λύση να προτείνουν και έμοιαζαν και εκνευρισμένοι που τους ενοχλούσαμε κιόλας. Απίστευτα πράγματα.
Έτσι αναγκαστήκαμε να ακυρώσουμε, μετά το πρώτο βράδυ, τις υπόλοιπες διανυκτερεύσεις μας. Φύγαμε, κυριολεκτικά, τρέχοντας.
Δεν μας πείραξε μόνο το σημαντικότατο πρακτικό πρόβλημα που προέκυψε (το νερό και το ηλεκτρικό αποτελούν στοιχειώδεις υποδομές που κάθε χώρος πρέπει να διαθέτει), αλλά και ο ερασιτεχνισμός με τον οποίον αυτό αντιμετωπίστηκε. Ήταν πραγματικά σοκαριστικό και κανείς δεν πρέπει να ζει τέτοιες εμπειρίες όταν ταξιδεύει σε έναν τόπο.
Λυπάμαι πολύ που τέτοιοι άνθρωποι ασχολούνται με τον τουρισμό στην Ελλάδα. Δεν εκθέτουν μόνο τους εαυτούς τους αλλά και τη χώρα.